钦定古今图书集成/明伦汇编/官常典/第650卷 > 葛文炳
## 钦定古今图书集成/明伦汇编/官常典/第650卷 > 葛文炳

按《宁波府志》：“文炳，字星垣，万历十六年举于乡，授江
西南城令。宗藩攫民争利，文炳进谒益王，徐陈其弊，
王感悟，由是犯者得以按其罪而面决之，民赖以安。
县南有烟火山，二十七阵，供民樵牧。奸民借王府建
茔名踞之。文炳请清其界，断归于民，立石遵守。又建
水仓，免输兑之艰。民俗斗狠，常服山砒草自死以诬
人”，乃严禁绝其种。时乘小竹舆，遍历阡陌，察水利，劝
农桑，创立社学，以兴弦诵。在邑六年，民立祠祀之。升
大理评事，以疾归，遂卒。